- Hindi News
- National
- एक अप्रैल से शुरू होगी गेहूं की सरकारी खरीद टूटी पड़ी है मंडी की सड़कें, बढ़ सकती है परेशानी
एक अप्रैल से शुरू होगी गेहूं की सरकारी खरीद टूटी पड़ी है मंडी की सड़कें, बढ़ सकती है परेशानी
गोहानाअनाज मंडी प्रदेश की दस बड़ी मंडियों में शामिल है, जहां पर मार्केट फीस अधिक आती है। मंडी में सड़कें जगह-जगह से टूटी हुई है। पानी निकासी की सही व्यवस्था नहीं है। हल्की बरसात होने पर भी फड पर पानी एकत्रित हो जाता है। इससे किसान और आढ़तियों की परेशानी बढ़ जाती है। एक अप्रैल से गेहूं की सरकारी खरीद शुरू हो जाएगी, मार्केटिंग बोर्ड ने अभी तक सड़कों की मरम्मत करने का कार्य शुरू नहीं किया है। जबकि किसानों द्वारा कई बार सीजन शुरू होने से पहले कई बार सड़कों की मरम्मत कराने की मांग मार्केटिंग अधिकारियों से कर चुके हैं।
गेहूं की फसल पकने को तैयार है। परंतु मार्केट कमेटी द्वारा अभी तक सड़कों का मरम्मत कार्य शुरू नहीं किया है। मंडी में जगह-जगह से सड़कें टूटी हुई है। भाकियू नेता संदीप मलिक, कृष्ण मलिक, रोहताश, सूरजभान, बलवान का कहना है कि मंडी में फसल लेकर आने पर मार्केट कमेटी द्वारा फीस तो वसूली जाती है, लेकिन किसानों को पर्याप्त सुविधाएं मुहैया नहीं कराई जाती। मंडी में पानी निकासी की व्यवस्था नहीं है। पानी निकासी के लिए पाइप लाइन भी दबाई, लेकिन फिर भी पानी निकासी की व्यवस्था नहीं हुई। हल्की बरसात आने पर भी मंडी में पानी भर जाता है। वहीं पेयजल और सफाई की व्यवस्था भी ठीक नहीं है। मंडी में सिर्फ कहने को वाटर कूलर लगाए गए हैं। प्याऊ की नियमित रूप से सफाई नहीं होती। इससे दुर्गंध आती रहती है। जब भी सीजन शुरू होता है तो मंडी में सुविधाएं बढ़ाने की मांग की जाती है, लेकिन मार्केट कमेटी द्वारा समस्याओं का समाधान नहीं कराया जाता।
पिछलेवर्ष हुई थी 14 लाख क्विंटल गेहूं की आवक: बीतेवर्ष मंडी में करीब 14 लाख क्विंटल गेहूं की आवक हुई थी। इस बार गेहूं की फसल अच्छी हुई है। इसे देखकर अधिकारियों को उम्मीद है कि इस बार गेहूं की आवक होगी। इस बार विभाग द्वारा ज्यादा आवक को देखते हुए कथूरा, भैंसवाल, बिचपड़ी, कासंडी, खानपुर कलां, मुंडलाना, बरोदा और रूखी में खरीद केंद्र बनाए गए हैं।
^ नई अनाज मंडी में गेहूं की खरीद एक अप्रैल से शुरू होगी। मंडी परिसर में सफाई कराने जर्जर सर्विस रोड की मरम्मत कराने के निर्देश दिए गए हैं। वहीं किसानों को मूलभूत सुविधाएं मुहैया कराई जाएगी।वहीं पेयजल और पार्किंग की व्यवस्था की जाएगी।\\\'\\\'परमजीत नांदल,सचिव, मार्केट कमेटी, गोहाना।
फसल सीजन के दौरान मंडी में सबसे बड़ी परेशानी बरसाती पानी की निकासी होती है। सीवरों की सफाई नहीं होने से पानी निकासी अवरुद्ध हो जाती है। बरसात का पानी फसलों के पास फैला रहता है, जिससे फसल में नमी बढ़ जाती है। किसानों का कहना है कि अधिक नमी के कारण खरीद एजेंसी भी फसल खरीदने में आनाकानी करती है।
बाईपासरोड का नवनिर्माण कार्य शुरू: फसलसीजन में महम जींद बाइपास रोड की जर्जर हालत किसानों की परेशानी का कारण बनी रहती थी। मार्केटिंग बोर्ड ने किसानों को राहत देने के लिए सीजन आरंभ होने से पहले ही सड़क का नवनिर्माण कार्य आरंभ कर दिया है। निर्माण कार्य पर करीब 32 लाख रुपए खर्च किए जाएंगे। बोर्ड ने निर्माण कार्य एक सप्ताह में पूर्ण करने का लक्ष्य रखा है।
गोहाना .नई अनाज मंडी में जर्जर सर्विस रोड, जिसकी मरम्मत करवाई जानी है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva